Príloha č. 1 k Rozhodnutiu č.: **123/DD/19-S**

**PÍSOMNÁ INFORMÁCIA PRE POUŽÍVATEĽA**

**pre balenie 15 (30, 50 , 60, 75) ml**

Názov vet. prípravku : **TraumaPet cremor Ag**

Výrobca : NanoComplex s. r. o., Mozartova 178/12, 779 00 Olomouc, Česká republika.

Držiteľ rozhodnutia : NanoComplex s. r. o., Mozartova 178/12, 779 00 Olomouc, Česká republika.

Zloženie : koloidné striebro – 100 µg Ag v 1 ml krému, čistená voda, včelí vosk, polyakrylát sodný.

Popis vet. prípravku : Vysokoviskózny svetlohnedý krém.

Druh a kategória

zvierat : Všetky druhy zvierat chovaných v domácnosti, vrátane väčších (kone, atď.).

Charakteristika : Krém TraumaPet cremor Ag s obsahom nanostriebra je veterinárny prípravok s mierne mastným základom, určený na finálnu podporu hojenia a zabránenie praskania chrasty pokrývajúcej ranu. Dlhoročné výskumy a konkrétne aplikácie preukázali antimikrobiálne a fungicídne účinky striebra. Veterinárny prípravok nevykazuje toxické účinky.

Oblasť použitia : Podpora liečby zápalov kože a kožných derivátov. Vhodný na podporu hojenia zápalov spôsobených bakteriálnou a kvasinkovou etiológiou. Pri zápaloch zmiešanej a nebakteriálnej etiológie je účinok veterinárneho prípravku obmedzený.

Spôsob použitia : Opakovane (3 – 5x denne) nanášajte v súvislej vrstve na postihnuté miesto.

Upozornenie : Kontraindikácie nie sú známe. Možnosť alergie na striebro, ktorá je veľmi vzácna.

Veľkosť balenia : 15 (30, 50, 60, 75) ml.

Spôsob uchovávania : Uchovávajte pri teplote 5 - 25°C. Uchovávajte mimo dohľadu a dosahu detí.

Čas použiteľnosti : Spotrebujte do 3 rokov od dátumu uvedeného na obale.

Označenie : Len pre zvieratá!

Upozornenie na spôsob nakladania a zneškodnenia nepoužitého veterinárneho prípravku a obalu:

Nepoužité a nespotrebované veterinárne prípravky a ich obaly sa likvidujú v zmysle platných právnych predpisov.

Bez predpisu veterinárneho lekára.

Schvaľovacie číslo: 123/DD/19-S

[www.traumapet.eu](http://www.traumapet.eu)